**שורה עליונה – שורה תחתונה**

# **לברוא מחר חדש – כל יום מחדש**

**מראת ידע 9/2019**

**ד"ר ברכה קליין תאיר**

זו מראת הידע שפותחת את השערים למיזם החדש שלי: **לזרוע דעת**. היא תביא הצצה מהותית לגבי הגישה הייחודית של "לזרוע דעת": התמקדות בכל תהליכי ההתפתחות, היצירה והעשייה בשורה העליונה שהיא שורת הרוח, המהות, המקור, וממנה להוריד את ההזנה להשגת שורה תחתונה יוצאת דופן (ולא ההיפך כהרגלנו). מכאן שמראת ידע זו נכונה גם לעולם העסקי – ארגוני, לעולם החינוכי, הטיפולי, הייעוצי, לעולם הלמידה.

לפחות 20 שנה אני כותבת, מרצה, מנחה ומייעצת לארגונים וללקוחות פרטיים למקד את חמשת החושים הרוחניים שלהם בשורה העליונה. היא זו שתבטיח להם מחר חדש כל יום מחדש. אבל, כמו גומייה החוזרת למקומה לאחר המתיחה, כך גם מרבית האנשים, ולא משנה הפוזיציה הגבוהה שלהם. עלי היה לחרוש שדות רבים, לייצר התרסות רבות, להעמיק זריעה, כדי שהתודעה סוף סוף תייצר את המהפך הנדרש: לעבור מהתמקדות בשורה התחתונה להתמקדות בשורה העליונה (20 שנה!!!).

המהפך:

לאחרונה (דיווח בעיתון גלובס), יצא פורום המנכ"לים הבכירים השותפים ב"שולחן העגול של העסקים" בארה"ב, פורום שמאגד כ- 200 חברות ענק אמריקאיות, בהצהרה משותפת חריגה והיסטורית: "**מטרת חברה עסקית היא לא למקסם רווחים לבעלי מניות - אלא לכלל החברה** **האנושית. עליה ליצור ערך ללקוחות, להשקיע בעובדים, לקדם רב-גוניות והכללה, לטפל באופן הוגן ואתי בספקים, לתמוך בקהילות שבהן אנחנו עובדים, ולהגן על הסביבה".** קראתם טוב...איזו דרמה! מנהלים בכירים מחליטים לנענע חזק את עריסת מילטון פרידמן, הכלכלן השמרן שהטיף לפני ארבעה עשורים: "יש אחריות חברתית אחת ויחידה בעסקים", כתב זוכה פרס נובל בכלכלה בשנת 1970: "לעסוק בפעילות שנועדה להגדיל את הרווחים. החובה העליונה של הנהלה ומועצת מנהלים היא לבעלי המניות של החברה. האינטרסים של בעלי עניין (stakeholders) אחרים רלבנטיים רק כנגזרים מן החובה לבעלי המניות". הם החליטו כי הם מפסיקים להתמקד בשורת הרווח – השורה התחתונה לקראת שינוי תפיסתי היסטורי בקפיטליזם: **"אנחנו מחויבים לספק ערך לכולם, למען ההצלחה העתידית של החברות שלנו, הקהילות שלנו והמדינה שלנו".**

* שורה עליונה הינה שורת שורשי הדברים, ואילו שורה תחתונה הינה שורת הענפים והסימפטומים.
* שורה עליונה עוסקת בצמיחה, בהתחדשות ובהשתנות, תוך כדי טיפוס תמידי אל עבר קומות עליונות יותר של פוטנציאל, בעוד ששורה תחתונה עוסקת בהתפתחות טבעית – ליניארית ואינה חורגת בהרבה מריבוע המוכר, הידוע וההרגל.
* התמקדות בשורה העליונה הוא ניהול "קורות חיים" של מהות שלמה, מאוחדת, אדירה, ולא ניהול של זהויות ואגו. הוא ניהול פוטנציאל אינסופי של ידע, היכולת הכל יכולה, האמת, ההשראה, בכל רגע מחדש ולא של ציפיות בשורה התחתונה.
* שורה עליונה מכילה את רוח האדם: את טבעו האותנטי, הייחודי והאינסופי, את ייעודו הבוער כאש בעצמותיו ואת רצונו לממש את עצמו ואת המטרות החשובות לו באמת**.** בשפתו של טום פיטרס, רק הצלחה שכזאת מצליחה ליצור 'ואו' גם בשורה התחתונה, ללא הרבה סבל, כאב ותסכול וללא הצורך לכבות את האור של האחרים. גם ב"לנצח נבנו" וגם ב"יצירת העושר", טוענים הכותבים כי הצלחה מתמשכת איננה נובעת מהחומר שבו כמעט כל המתחרים שווים והנגישות אליו קלה. הצלחה לדעתם נובעת מהשורה העליונה שהנגישות אליה הינה ייחודית ואישית.
* לשורה עליונה יש תכלית אוניברסלית: להשיג אחדות, אושר, שלום ומימוש עצמי גבוה = ניהול המשק הפנימי. היא נעשית מתוך זרימה וגמישות שאינם דורשים מאמץ. בעוד שלשורה התחתונה יש מטרה אחת: רווח שנוצר מתחרותיות, אגו דומיננטי, תכנון, שאפתנות ועמל רב.

כסף על פי גישה זו הוא אמצעי ולא מטרה. לא בכדי לכסף ולכיסופים שורש משותף, כי יודע האדם שבעזרת כסף הוא מבקש לממש את געגועיו לעצמו ולהשגת המטרות החשובות לו באמת.

**מטרה חשובה X שורה עליונה = הצלחה תמידית**

מכאן שהאתגר הוא לייצר איזון ואחדות בין 'השורה העליונה' המהותית לבין 'השורה התחתונה' הארצית והרכושנית, בין מחשבה לבין עשייה, בין קבלה לנתינה, בין רצון לבין צורך, בין נכון לי לכדאי לי, בין אינות לכוליות. "אין קושי שיצור האנוש אינו יכול להתגבר עליו כול עוד הוא יודע את אדירותו ואת עוצמתו" ("ספר הידע", 52/513). נוסחת הקיום שלה: להיות (שורה עליונה) – לעשות (חיבור) – להשיג (שורה תחתונה).

**בעיניי זוהי מצוינות:** אוחזים בהגה לחיים, פועלים ממקום של חופש, נשענים על אדן פנימי יציב – המהות, מקרינים אור – הופכים למבריקים ויוצאי דופן, מגיעים למלוא ההבנה והופכים למחונני עשייה: מצמצמים את הפער בין 'לדבר על' לבין 'לעשות את', בין חומר לאנרגיה, בין זהות למהות, בין עושר רוחני לעושר ארצי, בין שורה עליונה לשורה תחתונה, בין הפרטני למכלול.

# נראה שדור המנהלים הנוכחי של הקפיטליזם וגם הרבה מהיועצים, מנחים, מטפלים, מתחיל להפנים את ערכי התקופה החדשה. האם אלה ימות המשיח של השמאל, או אולי של הקפיטליזם הנאור המודרני?

# המשך המהפכה האמריקאית...

מצפונו של וול סטריט, אם יש דבר כזה, עומד בחזית העסקים והפוליטיקה בארה"ב לאחרונה, כאשר נושאים, כמו שוויון כלכלי ופרקטיקות הוגנות של עסקים, הופכים לדומיננטיים לקראת מערכת הבחירות לנשיאות ולקונגרס של 2020. זאת, לצד אישיותו מעוררת המחלוקת של הנשיא האמריקאי עצמו, דונלד טראמפ, שבהחלט עונה על הגדרת פרידמן של ניהול עסקים למטרת רווח. השאלה היא, בין היתר, אם הנשיא טראמפ לא מקדם רווח לטווח קצר על חשבון רווח כלכלי ומדיני מתמשך בטווח הארוך.

ומה לגבי ישראל?

"החלום האמריקאי חי, אך הוא נשחק", אמר ג'יימי דיימון, מהמנכ"לים הידועים ביותר באמריקה, מבנק ג'י. פי. מורגן צ'ייס. דיימון הוא גם יו"ר השולחן העגול. לצד דיימון, ההצהרה נחתמה על ידי דמויות כמו ג'ף בזוס מאמזון, טים קוק מאפל, בריאן מוינהן מבנק אוף אמריקה (הבנק מספר 2 אחרי ג'יי. פי. מורגן), דניס מילנברג מבואינג, מרי בארה מ-GM מרלין הויסון מלוקהיד מרטין.

ההצהרה היא תוצאה של בדיקה שנמשכה שנה תמימה והחלה בארוחת ערב של קיטורים בהשתתפות מבקרים מהעיתונות, בעקבות סקר מקיף של מנכ"לים, אקדמאים, מנהלי ארגונים לא ממשלתיים ופוליטיקאים. "זו היתה נסיעה ארוכה", אמר אלכס גורסקי, מנכ"ל ג'ונסון אנד ג'ונסון, שעמד בראש המאמץ. אבל זו היתה נסיעה הכרחית, מפני ש"אנשים שואלים שאלות יסודיות כמו עד כמה הקפיטליזם משרת את החברה".

גם דיימון אמר שההצהרה "היא הכרה בכך שהעסקים יכולים לעשות יותר כדי לעזור לאמריקאי הממוצע". "רוב המעסיקים משקיעים בעובדים ובקהילות שלהם מפני שהם יודעים שזו הדרך היחידה להצליח בטווח הארוך. העקרונות המודרניים הללו משקפים את המחויבות הבלתי מעורערת של קהילת העסקים לחתור לכלכלה שמשרתת את כל האמריקאים", כתב דיימון.

אפילו לארי פינק, מנכ"ל בלקרוק, קבוצת ההשקעות והקרנות האדירה, שבימים כתיקונם היה אמור להיות הנציג עלי אדמות של מילטון פרידמן, חתם על ההצהרה. כבר תקופה ארוכה שפינק מטיף לשינוי הגדרת מטרת חברה עסקית, בייחוד בכל הנוגע ל"זיקה הבלתי ניתנת להכחשה" בין מטרה ורווחים.

"המטרה איננה אך ורק החתירה לרווחים, אלא לכוח המניע שלהם", כתב פינק באגרתו לבעלי מניות בלקרוק מ-2019. "כאשר הפערים ממשיכים להתרחב, חברות חייבות להפגין את המחויבות שלהן למדינות, למחוזות ולקהילות שבהם הן פועלות, במיוחד בתחומים שהם מהותיים לשגשוג העתידי של העולם".

פינק ציין שה"מילניאלס" (ילידי שנות ה-80-90) מהווים כבר 35% מכוח העבודה והציפיות שלהם ממקום העבודה שלהם שונות ממה שידענו קודם. פינק הסביר שכשהדור הזה נשאל בסקרים מה הדבר החשוב ביותר שחברה צריכה לעשות - רובם משיבים "לשפר את החברה". לא בע"מ, אלא חברה במובן Society .

פינק כתב שהשינויים הכלכליים היסודיים, ואי-יכולתו של הממשל האמריקאי לספק פתרונות בני-קיימא, **כפו על החברה אמריקאית לצפות להנחיות ולפתרונות של החברות העסקיות בנושאי חברה וכלכלה, כולל איכות סביבה ושוויון מגדרי וגזעי**.

פרופסור מייקל פורטר מבית הספר לעסקים בהרווארד, החל בשנים האחרונות לקדם את מה שהוא הגדיר "קפיטליזם של ערך משותף", ומייסד חברת המזון האורגני הול פודס , ג'ון מקיי, דיבר על "קפיטליזם מצפוני". מנכ"ל חברת התוכנה Salesforce , מארק בניוף, כת ספר על "קפיטליזם רחום". לין פורסטר דה רוטשילד, מנכ"לית חברת ההשקעות המשפחתית, דיברה על "קפיטליזם מכליל" (במשמעות של "אוסף תחת כנפיו") וקבוצת קונפרנס בורד שהיא גוף מחקר סטטיסטי של עסקים דיברה על "קפיטליזם בר-קיימא".

ברור שהקפיטליזם, בייחוד הפיננסי, הגיע פיזית ומחשבתית לכמעט פשיטת רגל לפני עשור, במשבר הפיננסי העולמי והמיתון הגדול של 2008-2009, שספיחיו ניכרים עדיין לא רק בדרום אירופה (יוון, איטליה), אלא גם בארה"ב. זהו הרקע הרעיוני הבסיסי למהפכה המחשבתית של "שולחן העסקים".

התפיסה שהוכחה על ידי כלכלנים כמו תומא פיקטי (צרפתי שעובד בארה"ב), שבה המאיון העליון של האוכלוסייה נהנה מפירות הקפיטליזם הפרוע בצורה לא מידתית להחריד, השתרשה בציבור האמריקאי. המעמד הבינוני ממשיך להישחק, כמו גם אזורים רחבים של "חגורת החלודה" - תעשיות הפלדה והפחם לשעבר - למרות שנתוני הצמיחה התאוששו (עד לרבעון שעבר). עם זאת, המגמה הכלכלית הנוכחית אינה בת-קיימא לשנים רבות.

אם נוסיף לכך את המחדלים מעשה ידי ההנהגה, קרי הנשיא טראמפ, שבבת אחת פתח במלחמות סחר נגד רוב העולם (סין, אירופה, מקסיקו, קנדה ועוד) ומימש רפורמת מס שמיטיבה עם העשירון העליון, נגיע לצורך הדחוף בהגדרה מחדש של קפיטליזם.

בישראל פועל ארגון "קפיטליזם קשוב" במטרה לקדם תפיסות רחבות יותר של אחריות של חברה בע"מ או ארגון כלפי המדינה והאנשים סביבם. לדברי יו"ר הארגון אשת העסקים ד"ר יעל אלמוג זכאי, התופעה הזאת כבר קיימת בארץ, וישנם לא מעט מנהלים בכירים ישראלים שמדברים באותה שפה של מקביליהם האמריקאים. "לעסק יש עוד מטרות חוץ מלייצר רווחים והוא צריך לדאוג לבעלי העניין בו והוא צריך לשאוף לעשות אימפקט. זה יותר מאשר לפעול באתיות ובעדינות".

##### עדות של אחד ממנהלי בתי המלון הבכירים שהיה לקוח שלי: "זה מה שקורה במלון שלי...אני מתמקד באנשים, ובמקביל, כבמטה קסם, התוצאות העסקיות זינקו משמעותית"....

השאלה אבל נותרה בעיניה: האם הארגונים העסקיים בישראל הם אלה שצריכים להוביל את שינוי המגמה, בדומה למה שקורה בארה"ב? הממשלה? או החינוך?

אתם כבר יודעים את התשובה שלי – **החינוך**!!! אכן אנחנו יכולים באמת להיות מדינה שהיא אור לגויים...מדינה שיש לה בשורה.

היכולת להשיג את השורה העליונה נמצאת בפוטנציה אצל כל אחד והיא חסרת כל גבולות ומגבלות. בכך היא מבטיחה השגת שורה תחתונה משמעותית יותר על ידי כל אחד. בכל אחד מאתנו טמון פוטנציאל הממתין לרגע שייעשה בו שימוש. לכל אחד ואחד מאתנו היכולת להצטיין בתחום אחד לפחות, אם רק נצליח לגלות מהו אותו תחום. הצלחה היא רק מלה נרדפת לכוח הבלתי מוגבל להיות – להיות יותר יצירתיים ומבינים, יותר אמיצים ודינמיים, יותר צנועים וחביבים, יותר אותנטיים, אך גם יותר נועזים ונחושים בדעותינו וברצוננו להשיג הצלחה. כי המרכיב החשוב ביותר בהצלחה הוא האמונה, וההצלחה האמיתית מתחילה עם האמונה שלנו בעצמנו. כל דבר שאנחנו עושים, נקבע על ידי ההתייחסות שלנו. ההחלטה לנקוט גישה חיובית, קובעת 90 אחוזים מהצלחתנו. עלינו להבין שהצלחתנו היא תוצאה של "זרעת – קצרת", סיבה ומסובב, פעולה ותגובה (קארמה). לדעתו של רבי נחמן מברסלב, "אל לאדם להסתפק במועט, אלא יבקש על כל צרכיו, מעלות הקדושה ותיקון נפשו השלם, אף שכעת רחוק מזה כמו שרחוק. ומשלו על זה משל: לעבד מצורע שאמר לו המלך: שאל ממני ככל העולה על רוחך. ביקש העבד קש מאורוות המלך, להתגרד בו ולהקל על ייסורי מחלתו, אמר לו המלך: שוטה שבעולם! הרי באפשרותי לרפא אותך כליל, ומה לך כי תשאל דבר קטן שכזה!"

אם נתבונן היטב במצליחנים, נראה אצלם התמקדות עיקרית בשורה העליונה. הם נותנים תשומת לב **לדרך הנכונה ולא רק לתוצאה**. מה נכון מתחיל להיות מובן כאשר האדם מתחיל להטעין את מחולל המוח שלו באנרגיות קוסמיות עוצמתיות, פותח צופני ארכיבים, מגלה סודות, מתכלל ומטפס ואז, מתגלה בפניו אמת גדולה יותר.

אם יחזיר האדם את ההגה לחייו, הרי יחזיר את האמונה ביכולתו לממש את מאווייו היצירתיים והאינסופיים. אם יגע ברמה הכי עמוקה של ההוויה שלו, הרי שהפנים והחוץ שלו יהיו הרמוניים. מי שרוצה להישאר בצמרת או להצליח בחייו, זקוק לכן לפתח את העבודה עם השורה העליונה:

1. להבין שהצלחה משמעותית ולאורך זמן נובעת רק מאנשים המחוברים לעולמם הפנימי, מאמינים בעצמם ורוצים לממשו.
2. להבין שהצלחה משמעותית תושג רק אם ידע האדם להגדיר את ייעודו, רצונותיו (לא צרכיו) ומטרותיו.
3. להבין שאנחנו המתחרים הכי גדולים של עצמנו.
4. לקבל שאין אנו צריכים לכבות את האור של האחרים על מנת ששלנו יזרח.
5. לוותר על האמונה שכדי שאנו נצליח, חייבים האחרים להפסיד.
6. לוותר על האמונה שעסקים זו מלחמה.
7. ליצור תמונה מחודשת על עתיד עשיר שאפשר להתחבר אליו ללא מאמץ.
8. לשפר תנועה לעבר ממדים גבוהים יותר (טיפוס אל קומות עליונות), על מנת לממש פוטנציאל הצלחה גדול יותר.
9. להפוך את החיים/הארגון/היחסים לבית ספר לאבולוציה המוביל את האדם להיות מחונן עשייה: ליבו, מחשבתו, דיבורו ומעשיו שווים.
10. פיתוח תודעות-על שמאפשרות גילוי סודות ידע, יצירתיות וחדשנות מחשבתית באמצעות רציונליות חדשה. אנחנו מתחילים לחוות כלכלת ידע המוּנעת בכוח המוח – מחשב אוניברסלי.
11. תפעול הקיום על פי חוקים קוסמיים על מנת לבנות מכלול חסון, עמיד, בריא, מאוזן, שמח והרמוני.
12. פיתוח מרחבי שותפות ביחסים שמייצרים פלטפורמות טיפוס עוצמתיות יותר.

אתם בטח שואלים את עצמכם: איך עושים את זה? מהו הצעד הבא? האם אני מסוגל? מה אני אשיג? האם אצליח?

בעזרת התוכנית **"לזרוע דעת – מפתח לחוכמה מתהווה"** תוכנית למידה ייחודית, מרתקת ומאתגרת שפיתחתי, ננסה להשתחרר מכל השאלות המטרידות האלה, נקפוץ אל אוקיינוס אינסופי של ידע, פוטנציאל, אנרגיות שעד כה התכחשנו לו, נתחיל לפלרטט, לצלול, לגלוש, לשחות, **לתדלק** ולהניע תנועה חדשה:

**מכוח החומר (נפש/גוף) – לכוח הידע (שכל/יצירה) – לכוח המחשבה/הרוח ( בריאה) – לכוח הנשמה/המהות (השגה).**

##### בעת הזאת חשוב שנאמץ את התנועה החדשה שנעה מהריבוי אל היחיד, מהסימפטומים אל השורשים של הדברים, מהפרשנויות הרבות אל האמת האחת והמוחלטת (Universe), מהכוחות הרבים שלעיתים מושכים לכיוונים מנוגדים אל הכוח האחד שתפקידו: להיטיב. זו תנועה שמתמקדת בבניית **עוצמה** ייחודית. זו עוצמה מעבר לתוכן, הגדרה, צורה וסיסמאות.

בתוכנית "לזרוע דעת" שני מסלולים: מסלול למנהלים, יועצים, מנחים, מטפלים.....ומסלול לקהל הרחב.

[**לפרטים**](https://dr-bracha.co.il/%D7%9C%D7%96%D7%A8%D7%95%D7%A2-%D7%93%D7%A2%D7%AA/)...(הקליקו).

שלכם

ברכה

מאחלת לכל התלמידים, ההורים ולאלה שהם חשובים לעצמכם, תחילת שנת לימודים פורייה, משמעותית, מצמיחה. נתראה ב"לזרוע דעת".